CELEX: C2004/284/28
Language: el
Date: 2004-11-20 00:00:00
Title: Απόφαση του Πρωτοδικείου, της 14ης Σεπτεμβρίου 2004, στην υπόθεση T-156/94, Siderúrgica Aristrain Madrid SL κατά Επιτροπής των Ευρωπαϊκών Κοινοτήτων (Συνθήκη ΕΚΑΧ — Ανταγωνισμός — Συμφωνίες μεταξύ επιχειρήσεων και εναρμονισμένες πρακτικές — Ευρωπαίοι παραγωγοί δοκών χάλυβα — Καταλογισμός της συνιστώσας παράβαση συμπεριφοράς — Πρόστιμο — Αίτηση αναιρέσεως — Παραπομπή στο Πρωτοδικείο)

20.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/14
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 14ης Σεπτεμβρίου 2004
   στην υπόθεση T-156/94, Siderúrgica Aristrain Madrid SL κατά Επιτροπής των Ευρωπαϊκών Κοινοτήτων (1)
   
   (Συνθήκη ΕΚΑΧ - Ανταγωνισμός - Συμφωνίες μεταξύ επιχειρήσεων και εναρμονισμένες πρακτικές - Ευρωπαίοι παραγωγοί δοκών χάλυβα - Καταλογισμός της συνιστώσας παράβαση συμπεριφοράς - Πρόστιμο - Αίτηση αναιρέσεως - Παραπομπή στο Πρωτοδικείο)
   (2004/C 284/28)
   Γλώσσα διαδικασίας: η ισπανική
   Στην υπόθεση T-156/94, Siderúrgica Aristrain Madrid SL, με έδρα τη Μαδρίτη (Ισπανία), εκπροσωπούμενη από τους A. Creus Carreras και N. Lacalle Mangas, δικηγόρους, με τόπο επιδόσεων στις Βρυξέλλες, κατά Επιτροπής των Ευρωπαϊκών Κοινοτήτων (εκπρόσωποι: J. Currall και W. Wils, επικουρούμενοι από τους J. Rivas Andrés και J.J. Gutiérrez Gisbert, δικηγόρους, με τόπο επιδόσεων στο Λουξεμβούργο), που έχει ως αντικείμενο προσφυγή περί ακυρώσεως της αποφάσεως 94/215/ΕΚΑΧ της Επιτροπής, της 16ης Φεβρουαρίου 1994, σχετικά με διαδικασία εφαρμογής του άρθρου 65 της Συνθήκης ΕΚΑΧ όσον αφορά συμφωνίες και εναρμονισμένες πρακτικές που εφάρμοσαν ευρωπαίοι παραγωγοί δοκών χάλυβα (ΕΕ L 116, σ. 1), το Πρωτοδικείο (δεύτερο πενταμελές τμήμα), συγκείμενο από τους J. Pirrung, Πρόεδρο, V. Tiili, A. W. H. Meij, Μ. Βηλαρά και N. J. Forwood, δικαστές, γραμματέας: B. Pastor, βοηθός γραμματέας, εξέδωσε στις 14 Σεπτεμβρίου 2004 απόφαση με το ακόλουθο διατακτικό:
   
               1)
            
            
               Καθορίζει το ύψος του προστίμου που επιβλήθηκε στην προσφεύγουσα με το άρθρο 4 της αποφάσεως 94/215/ΕΚΑΧ της Επιτροπής, της 16ης Φεβρουαρίου 1994, σχετικά με διαδικασία εφαρμογής του άρθρου 65 της Συνθήκης ΕΚΑΧ όσον αφορά συμφωνίες και εναρμονισμένες πρακτικές που εφάρμοσαν ευρωπαίοι παραγωγοί δοκών χάλυβα, σε 2 540 000 ευρώ.
            
         
               2)
            
            
               Η προσφεύγουσα θα φέρει το 35 % των εξόδων στα οποία υποβλήθηκε η ίδια και η καθής στο πλαίσιο, αφενός, των διαδικασιών ενώπιον του Πρωτοδικείου, περιλαμβανομένης της διαδικασίας ασφαλιστικών μέτρων, και αφετέρου, της αναιρετικής διαδικασίας ενώπιον του Δικαστηρίου. Η καθής θα φέρει το 65 % των εξόδων στα οποία υποβλήθηκε η ίδια και η προσφεύγουσα στο πλαίσιο των ίδιων διαδικασιών.
            
         
      (1)  ΕΕ C 146 της 28.5.2004.